open-index/open-wikipedia-markdown huggingface dataset:
Mahershala Ali

**Maheršalalhašbaz Gilmor** (; Oukland, Kalifornija, rođen 16. februara 1974), profesionalno poznat kao **Maheršala Ali**, je američki glumac najpoznatiji po serijama *[[Kuća od karata]]*, *[[4400]]* i *[[Pravi detektiv]]* (Sezona 3) i filmovima *[[Igre gladi: Sjaj slobode - Prvi deo]]*, *[[Mesečina (film)|Mesečina]]*, *[[Zelena knjiga (film)|Zelena knjiga]]*. Za ulogu u filmu *[[Mesečina (film)|Mesečina]]*, bio je nominovan za Nagradu Udruženja filmskih glumaca (za ovu nagradu bio je nominovan više puta), Oskara, Zlatni globus, i nagrađen je nagradom Izbora kritičara (Critics’ Choice Movie Awards) za najboljeg glumca u sporednoj ulozi. Godine 2019. postao je dobitnik Zlatnog globusa za film *[[Zelena knjiga (film)|Zelena knjiga]]* (najbolji glumac u sporednoj ulozi), a ponovo je nominovan i za nagradu Oskar. On je prvi glumac islamske veroispovesti koji je osvojio Oskara.  

## Reference

## Vanjske veze
* 
* Ali college basketball stats  at Sports Reference
R. P. M.

***R. P. M.***  je američki igrani film snimljen 1970. godine u režiji Stanleya Kramera. Po žanru je drama, velikim dijelom inspirirana tada aktualnim događajima na američkim koledžima i univerzitetima, gdje su se nakon protesta 1968. godine studenti dodatno radikalizirali u borbi protiv rasizma i vijetnamskog rata. Protagonist, koga tumači Anthony Quinn, je relativno mladi i nekonvencionalni profesor koji zbog svojih liberalnih stavova uživa ugled među studentima, a koga uprava, nastojeći zaustaviti štrajk radikalnih studenata, imenuje novim predsjednikom. Radnja prikazuje njegove pokušaje da pobunjenim studentima izađe u susret i spriječi nasilje, ali kako je to sve teže postići, jer radikali prijete da će uništiti vrijedni univerzitetski kompjuter. Usprkos visokog buždeta i velikog ugleda koji je prethodnih godina Kramer stekao kao autor politički angažiranih filmova, *R. P. M.* je doživio neuspjeh i kod publike i kod kritike, a što se često tumači time da je kontrakulturni, antiestablišmentski i radikalno lijevi trendovi koje je film nastojao eksploatirati brže izašli iz mode nego što su autori filma bili računali.

## Uloge
*Anthony Quinn ... Prof. F. W. J. "Paco" Perez
*Ann-Margret ... Rhoda
*Gary Lockwood ... Rossiter
*Paul Winfield ... Steve Dempsey
*Graham Jarvis ... Šef policije Thatcher
*Alan Hewitt ... Hewlett
*Ramon Bieri ... Brown
*John McLiam ... Vlč. Blauvelt
*Don Keefer ... Dekan George Cooper
*Norman Burton ... Trener McCurdy
*John Zaremba ... Predsjednik Tyler
* Ines Pedroza ... Estella 
* Linda Meiklejohn ... Student
* David Ladd ... Student
* Jose Brad ... Student
* Henry Brown ... Student
* Frank Alesia ... Student

## Napomene

## Reference

## Vanjske veze
*
Gary Lockwood

**Gary Lockwood** (21. februar 1937 - ) je američki glumac, najpoznatiji po ulozi astronauta Franka Poolea u filmu *[[2001: A Space Odyssey]]*.

## Filmografija

* *[[Onionhead]]* (1958) ... Narednik u baru (nenaveden na špici)
* *[[Warlock (1959 film)|Warlock]]* (1959) ... Član bande (nenaveden na špici)
* *[[Perry Mason (TV serija)|Perry Mason]]* (1959-1962, TV Serija) ... Davey Carroll / Mladi policajac
* *[[Tall Story]]* (1960) ... Ruski košarkaš (nenaveden na špici)
* *[[Wild in the Country]]* (1961) ... Cliff Macy
* *[[Splendor in the Grass]]* (1961) ... Allen 'Toots' Tuttle
* *[[The Magic Sword (1962 film)|The Magic Sword]]* (1962) ... Sir George
* *[[It Happened at the World's Fair]]* (1963) ... Danny Burke
* *[[The Lieutenant]]* (1963-1964, TV Serija) ... Poručnik Rice
* *[[Combat!]]* (1964, TV Series) ... Nar. Meider
* *[[Kitten with a Whip]]* (1964) ... manja uloga (nenaveden na šoici)
* *[[12 O'Clock High]]* (1964-1965, TV Serija) ... Maj. Gus Denver / Por. Josh McGraw
* *[[Star Trek: The Original Series]]* (1966, TV Serija) ... Lt. Cmdr. Gary Mitchell
* *[[Firecreek]]* (1968) ... Earl
* *[[2001: A Space Odyssey (film)|2001: A Space Odyssey]]* (1968) ... Dr. Frank Poole
* *[[They Came to Rob Las Vegas]]* (1968) ... Tony Ferris
* *[[Model Shop (film)|Model Shop]]* (1969) ... George Matthews
* *[[R. P. M.]]* (1970) ... Rossiter
* *[[Earth II (TV pilot)|*Earth II* (TV pilot)]]* (1971, TV film) ... David Seville
* *[[Stand Up and Be Counted]]* (1972) ... Eliot Travis
* *[[Night Gallery]]* (1973, TV Serija) ... Jim Figg
* *[[Mission Impossible (TV serija)|Mission Impossible]]* (1973, TV serija) ... Nicholas Varsi
* *[[Banacek]]* (1973, TV serija) ... Owen Russell
* *[[The Six Million Dollar Man]]* "Eyewitness to Murder" (1974-1975, TV serija) ... Hopper / John Hopper
* *[[Project Kill]]* (1976) ... Frank Lassiter
* *[[The Quest (1976 TV serija)|The Quest]]* (1976, TV serija) ... Walter Lucas
* *[[Walt Disney's Wonderful World of Color]]* u dvodijelnoj epizodui "Kit Carson i Mountain Men" (1977, TV serija) ... Bret Haskell
* *[[Bad Georgia Road]]* (1977) ... Leroy Hastings
* *[[Starsky & Hutch]]* (1978, TV serija) ... Jimmy Spenser
* *[[Crash (1978 film)|The Ghost of Flight 401]]* (1978, TV film) ... Jordan Evanhower
* *[[The Incredible Journey of Doctor Meg Laurel]]* (1979, TV film) ... Harley Moon
* *Top of the Hill* (1980, TV Movie) ... Dave Cully
* *Emergency Room* (1983, TV Movie) ... Dr. David Becker
* *[[Survival Zone (film)|Survival Zone]]* (1983) ... Ben Faber
* *[[Simon and Simon]]* (1984-1986) ... Dr. Maynard Ellis / Exec. Prod. Ron Redding / Daniel C. Thacker / Eddie Blair / Puk. Christopher J. Ahern
* *[[Murder, She Wrote]]* (1985-1994) ... Sam Mercer / Sheriff Deloy Hays / Tom Carpenter / Harris Talmadge
* *The Wild Pair* (1987) ... Kapetan Kramer
* *[[MacGyver (TV serija, 1985)|MacGyver]]* (1988, TV Series) ... Grant
* *Terror in Paradise* (1990) ... Major Douglas
* *[[Night of the Scarecrow (film)|Night of the Scarecrow]]* (1995) ... Gradonačelnik William Goodman
* *A Bedfull of Foreigners* (1998) ... Dieter Dieterman

## Izvori

## Vanjske veze

*
*
*Official website
Cardillac (film)

***Cardillac*** je zapadnonjemački igrani film snimljen 1969. godine u režiji Edgara Reitza. Po žanru je drama, a predstavlja slobodnu adaptaciju priče *[[Mademoiselle de Scuderi]]* E. T. A. Hoffmanna. Radnja se događa u moderno doba, a protagonist je zlatar koji postaje toliko opsjednut nakitom da počinje ubijati svoje mušterije.

## Uloge
* Hans Christian Blech ... Cardillac
* Catana Cayetano ... Madelon
* Rolf Becker ... Olivier
* Liane Hielscher ... Liane S.
* Werner Leschhorn ... Albert von Boysen
* Gunter Sachs ... Kunstsammler
 
## Izvori

## Vanjske veze
*
Die Reise nach Wien

***Die Reise nach Wien*** () je zapadnonjemački igrani film snimljen 1973. godine u režiji Edgara Reitza. Po žanru je mješavina drame i komedije, radnjom smještena u Treći Reich u posljednje dvije godine Drugog svjetskog rata. Protagonistice su dvije žene iz malog sela gdje je većina muškaraca mobilizirana i otišla na frontu, a koje jednom slučajno pronađu sakriveni novac i odluče ga potrošiti na provod u Beču.

## Uloge
* Elke Sommer - Toni
* Hannelore Elsner - Marga
* Mario Adorf - Fred Scheuermann
* Nicolas Brieger - Rudi Schuster
* Heinz Reincke - Hauptmann Sperlinger
* Michael Janisch - Major Kopp
* Peter Moland - Erster Soldat
* Helmut Pick - Zweiter Soldat
* Ferdy Mayne - Mariu Moltenau

## Vanjske veze
*
Der Schneider von Ulm

***Der Schneider von Ulm*** () je zapadnonjemački biografski film snimljen 1978. godine u režiji Edgara Reitza. Radnja se događa u Bavarskoj krajem 18. i početkom 19. vijeka i prikazuje kako je krojač po imenu Albrecht Ludwig Berblinger pokušao izraditi i demonstrirati vlastiti uređaj za letenje, preteču današnjeg zmaja.

## Uloge
* Tilo Prückner ... Albrecht Ludwig Berblinger
* Vadim Glowna ... Kaspar Fesslen
* Hannelore Elsner ... Anna Berblinger, njegova supruga
* Harald Kuhlmann ... Jakob von Degen
* Dieter Schidor ... Schlumberger
* Rudolf Wessely ... Monsieur Pointet
* Marie Colbin ... Irma Moretti
* Herbert Prikopa ... Kratzky
* Dana Medřická ... Annas Mutter
* Otto Lackovič ... Irmin otac, Herr Moretti
* Michal Hofbauer ... Fritz, dhečak koji pomaže Albrechtu
* Ivan Vyskočil ... Herr von Besserer

## Izvori

## Vanjske veze
* 
*
Green Book (film)

***Green Book*** () je američki igrani film snimljen 2018. godine u režiji Petera Farrellyja. Po žanru je biografska drama, a temelji se na stvarnim događajima odnosno opisuje kako je bijeli izbacivač Tony Vallelonga (čiji lik tumači Viggo Mortensen) godine 1962. unajmljen da služi kao tjelohranitelj crnom jazz pijanistu Donu Shirleyu (čiji lik tumači Mahershala Ali) prilikom njegove turneje po Americi. Radnja prikazuje kako se prilikom dolaska na Duboki Jug Vallelonga prvi put suočava sa institucionalnim rasizmom i segregacijom na temelju Jim Crow zakona, a nakon čega počinje sticati simpatije i poštovanje za svog klijenta. *Green Book* je, usprkos dijela kritičara koji su mu zamjerali stereotipe bijelog spasitelja, zahvaljujući svojoj temi osvojio simpatije, a također je osvojio i Oscar za najbolji film.

## Uloge
* Viggo Mortensen ... Frank "Tony Lip" Vallelonga
* Mahershala Ali ... Don Shirley
* Linda Cardellini ... Dolores Vallelonga
* Dimitar Marinov ... Oleg
* Mike Hatton ... George 
* Iqbal Theba ... Amit
* Sebastian Maniscalco ... Johnny Venere
* Von Lewis ... Bobby Rydell
* P.J. Byrne ... Izvršni diskografski producent
* Montrel Miller ... Konobar u birminghamskom hotelu
* Tom Virtue ... Morgan Anderson 
* Don Stark ... Jules Podell
* Brian Stepanek ... Graham Kindell 
* Dennis W. Hall ... Wise Guy Mags
* Randal Gonzalez ... Gorman
* Maggie Nixon ... Garderobijerka
* Brian Distance ... Policajac u Maconu #2

## Reference

## Vanjske veze
* 
* 
*
Regina King

**Redžina King** (15. januar 1971) je američka glumica i televizijski reditelj.

Istakla se ulogom Brende Dženkins igrala je u En-Bi-Si sitkom seriji (1985-1990), takođe ulogom u igranom filmu Džeri Magvajer, kao i uloge u televizijskim emisijama The Boondocks i Southland. Za ulogu u Southland biva dva puta nominovana za Nagrada po izboru kritičara za najbolju žensku ulogu u 2012. i 2013. godini.

Od 2015. do 2017. godine glumila je u Ej-Bi-Si antologiji serija i za tu ulogu dobila tri nominacije Nagrada Emi za najbolju sporednu žensku ulogu u mini-seriji ili TV filmu, te takođe bila nominovana za Nagradu Zlatni globus. U istom periodu odigrala je ulogu Erike Murphy na HBO drami Ostavljeni, za koju je dobila nominaciju za Nagrada po izboru kritičara. U TV seriji Štreberi igra Dženin Dejvis, takođe tumači uloge u mnogim filmovima, kao što su Rej, Poetična pravda, Petak, Pravna plavuša:2.

## Mladost i obrazovanje
Regina Rene King rođena je 15. januara 1971. godine u gradu Sinsinati u američkoj saveznoj državi Ohajo. Djetinjstvo je provela u Vju Parku-Vindsor Hils. Bila je najstarija kćerka Glorije, profesora specijalnog obrazovanja i Tomasa Kinga, električara. Srednju školu završila je u Los Anđelesu, diplomirala 1988. godine a zatim je pohađala Univerzitet u Južnoj Kaliforniji. Njena mlađa sestra Reina King, takođe je glumica. 

## Reference

## Vanjske veze

* 
* King, Regina. "The Emmys: As White As Ever", *[[The Huffington Post]]*, September 3, 2010; retrieved October 9, 2010.
Partner (film, 1968)

***Partner*** je italijanski igrani film snimljen 1968. godine u režiji Bernarda Bertoluccija. Po žanru je drama, a temelji se na romanu *[[Dvojnik (Dostojevski)|Dvojnik]]* Fjodora Dostojevskog, pri čemu je scenarij premješten u suvremeno doba te dobio kontekst tada aktualnih studentskih protesta radikalne ljevice. Protagonist, čiji lik tumači Pierre Clémenti je student koji otkriva da postoji čovjek koji mu je identičan izgledom, ali superioran moralnim osobinama.

## Vanjske veze
*
*
Opération Béton

***Opération Béton*** () je švicarski kratki dokumentarni film snimljen  u režiji Jean-Luca Godarda i premijerno prikazan 1958. godine. Film je sniman 1953. godine, i u njemu se prikazuje izgradnja brane Grande-Dixence u švicarskim Alpama.

## Vanjske veze
* *[https://www.imdb.com/title/tt0047306/combined Opération béton]* sur l'Internet Movie Database
Une femme coquette

***Une femme coquette*** () je švicarska crno-bijela kratka filmska komedija snimljena 1955. godine u režiji Jean-Luc Godarda. Predstavlja slobodnu adaptaciju novele *[[Le Signe]]* Guya de Maupassanta, radnjom smještenu u modernu Ženevu. Protagonistica je žena koja, promatrajući prostitutku odluči iz zabave imitirati njenu gestu.

## Uloge
* Maria Lysandre : Agnès, une femme mariée, écrivant à une amie. 
* Carmen Fontanet : une prostituée à sa fenêtre. 
* Roland Tolmatchoff (naveden kao Roland Tolma) : un homme lisant le *[[Corriere della Sera]]* sur un banc de l'Île Rousseau. 
* Jean-Luc Godard (non crédité au générique) : un client de la prostituée.

## Izvori

## Vanjske veze
* 
* http://www.numerama.com/pop-culture/235060-une-femme-coquette-une-perle-perdue-de-godard-reapparait-sur-youtube.html
* https://www.youtube.com/watch?v=DzpFi0uBmzs
Tous les garçons s'appellent Patrick

***Tous les garçons s'appellent Patrick*** (), također poznat i pod naslovom ***Charlotte et Veronique*** () je francuska crno-bijela kratka filmska komedija snimljena u režiji Jean-Luc Godarda i po scenariju Erica Rohmera i premijerno prikazana 1959. godine. Naslovni protagonist, čiji lik tumači Jean-Claude Brialy je mladić koji istovremeno zavodi dvije najbolje prijateljice.

## Vanjske veze
*
Une histoire d'eau

***Une histoire d'eau*** (  je francuski crno-bijeli kratki igrani film snimljen u režiji Jean-Luc Godarda  i Françoisa Truffauta, premijerno prikazan 1961. godine. Radnja prikazuje kako jedna studentica putuje u Pariz, ali kako je pri tome zaustavi poplava, ali i kako joj u pomoć pristupi jedan mladić.

## Uloge
* Jean-Claude Brialy : le jeune homme
* Caroline Dim : l'étudiante

## Napomene

## Vanjske veze
*
Charlotte et son jules

***Charlotte et son jules*** () je francuska crno-bijela kratka filmska komedija u režiji Jean-Luc Godarda premijerno prikazana 1961. godine. Radnja se događa u jednoj hotelskoj sobi gdje mladić (čiji lik tumači Jean-Paul Belmondo kritizira svoju djevojku (čiji lik tumači Anne Colette).

## Vanjske veze
*  
*
Les Carabiniers

***Les Carabiniers*** () je francusko-italijanski crno-bijeli igrani film snimljen 1963. godine u režiji Jean-Luc Godarda. Predstavlja adaptaciju istoimenog teatarskog komada Beniamnina Joppola. Protagonisti, koje tumače Marino Masè i Patrice Moullet, su dva siromašna podanika jedne fiktivne monarhije koji pristaju priključiti se kraljevoj vojsci u ratu u zamjenu za basnoslovne nagrade i ratni plijen. Radnja, koja njihov ratni put prati kroz razglednice koje šalju svojim suprugama, prikazuje kako sudjeluju u zvjerstvima, ali i kako obećana nagrada nikako ne dolazi.

## Uloge

* Marino Masè : Ulysse
* Albert Juross : Michel Ange
* Geneviève Galéa : Vénus
* Catherine Ribeiro : Cléopâtre
* Jean Brassat i Gérard Poirot : les carabiniers
* Odile Geoffroy : la révolutionnaire
* Barbet Schroeder : le vendeur de voitures
* Jean Gruault : le père de bébé
* Jean-Louis Comolli : le carabinier à l'anguille
* Alvaro Gheri : troisième carabinier
* Catherine Durante : la femme du monde
* Jean Monsigny : un carabinier
* Gilbert Servien : un carabinier
* Wladimir Faters : un révolutionnaire
* Roger Coggio i Pascale Audret : un couple dans une voiture

## Vanjske veze
* *[https://www.imdb.com/title/tt0056905/combined Les Carabiniers]* sur l'Internet Movie Database
Bande à part (film)

***Bande à part*** () je francuski crno-bijeli kriminalistički film snimljen 1964. godine u režiji Jean-Luc Godarda, poznat kao jedno od najpoznatijih ostvarenja Novog vala. Radnja se temelji na romanu *Fools' Gold* Dolores Hitchens. Protagonisti su grupa mladih ljudi koja dolazi na ideju opljačkati osamljenu kuću, ne znajući se da će im se planovi izjaloviti i dovesti do krvoprolića. Film je stekao brojne poklonike, a među kojima se posebno ističe Quentin Tarantino koji je po njemu nazvao svoju produkcijsku kompaniju, te citirao scenu plesa u svom filmu *[[Pulp Fiction]]*.

## Vanjske veze
* 
*''Band of Outsiders: Madison-sur-Seine'' an essay by Joshua Clover at the Criterion Collection
Crkva Blažene djevice Marije u Bosanskoj Krupi

**Crkva Blažene djevice Marije u Bosanskoj Krupi** je katolička crkva, Banjalučka biskupija. 
Komisija za očuvanje nacionalnih spomenika, na sjednici održanoj od 4. do  6. juna 2012. godine, donijela je odluku da se crkva proglasi za  nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Martin Cherry,Amra Hadžimuhamedović (predsjedavajuća), Dubravko Lovrenović, Ljiljana Ševo. Nacionalni spomenik čini Nacionalni spomenik čini mjesto crkve sa vanjskim stepeništem i potpornim zidom.
## Lokacija
Filijalna crkva nalazi se u centru Bosanske Krupe, smještena u samom podnožju Starog grada.
## Historija
Izgrađena je početkom XX vijeka. Tokom 1992. godine Filijalna crkva u Bosanskoj Krupi je minirana i zapaljena, tako da su ostali sačuvani samo zidovi objekta, pristupna sptepeništa i potporni zidovi, da bi 2009. godine bila obnovljena (rehabilitirana) uz pomoć Federalnog ministarstva kulture i sporta, kantonalnih i lokalnih vlasti, Banjalučke biskupije kao i donacijom francuske humanitarne organizacije Potencijal. Novi projekat u gotskom stilu izradio je Isak Medić, dipl. ing. građevine, zasnovan na fotografijama i snimcima, a ne na originalnoj dokumentaciji. Crkva je rehabilitiran na istoj lokaciji, na temeljima porušene crkve, u istim gabaritima.

Pripada Prijedorskoj župi koja je u sastavu Banjalučke biskupije
## Opis
Prostorno je koncipirana kao trobrodna građevina. U dispozicionom smislu ima: glavni brod (lađu), dva bočna broda, prostor svetilišta (oltar i sakristiju) i zvonik. Glavni brod je u osnovi pravougaonog oblika čije dimenzije iznose 5,00 x 5,30 m. Bočni brodovi su manjih dimenzija i njihovi vanjski zidovi se završavaju poligonalno. Sakristija i oltar imaju također geometrijski nepravilnu osnovu. Svetilište je uzdignuto u odnosu na pod lađe i bočnih brodova za 19&nbsp;cm. Iz prostora oltara koji se nalazi na sjevernoj strani , omogućen je ulaz u sakristiju preko jednokrilnih drvenih vrata. Pomoćni ulaz je smješten na zapadnoj fasadi i preko njega je ostvaren ulaz u sakristiju.
 
Toranj zvonika je smješten na južnom dijelu dvovodnog krova glavnog broda. Osnova zvonika je kvadratna i njene dimenzije iznose cca 1,60 x 1,60 m. Zvonik je izrađen od drvene konstrukcije sa šatorastim krovom koji je porekriven bakrenim limom. Mjereno od sljemena dvovodnog krova, visina zvonika iznosi cca 2,40 m, a visina šatorastog krova do križa iznosi cca 3,60 m. Na svim stranama zvonika nalaze se identični otvori za zvono koji u gornjem dijelu imaju oblik prelomljenog luka dimenzija 0,8 x 2,3 m. Zvono  težine 150&nbsp;kg je naručila i dala izraditi u Italiji dobrotvorno društvo Potencijal iz Južne Francuske, koja već dugi niz godina pomaže stanovnike Bos. Krupe, bez obzira na njihovu vjersku i nacionalnu pripadnost.
## Literatura

## Reference

## Vanjske veze
* Zvono na crkvi

* Novo zvono
Nacionalni spomenici u Derventi

Na listi nacionalnih spomenika Bosne i Hercegovine za opštinu Derventa se nalaze sljedeći spomenici:
* Dolnjačka džamija, mjesto i ostaci graditeljske cjeline,
* Gradska džamija u Derventi, mjesto i ostaci graditeljske cjeline,
* Muzejska zbirka, vlasništvo franjevačkog samostana u Plehanu, (pokretno dobro),
* Rimokatoličko groblje Rabić, (grobljanska cjelina),
* Višeslojno prahistorijsko naselje na Visu, (arheološki lokalitet).
* Komunalna infrastrukturna sistema starog gradskog vodovoda u Derventi, graditeljska cjelina,
## Reference
Dark Shadows

***Dark Shadows*** () je američka televizijska serija, odnosno sapunica koja se od 1966. do 1971. godine emitirala na programu mreže ABC. Specifičnost joj je bila da je po žanru pripadala gotičkom hororu, a radnja je bila smještena u fiktivni grad Collingsport u državi Maine i bavila se tamošnjom uglednom porodicom Collins, čiji su se članovi suočavali sa fenomenima kao što su duhovi, vampiri, vukodlaci, vremensko putovanje i paralelni univerzumi. Serija je stekla popularnost, koja je godine 1970. iskorištena za film *[[House of Dark Shadows]]* koji je sljedeće godine dobio nastavak pod naslovom *[[Night of Dark Shadows]]*. Nakon što je otkazana zbog visokih troškova produkcije i slabljenja gledanosti, bilo je nekoliko remakeova od kojih je posljednji film *[[Dark Shadows (film)|Dark Shadows]]* u režiji Tima Burtona iz 2012. godine.

## Vanjske veze

* 
* 
* 

* ''Dark Shadows'' Online
* 
*Interview with “Dark Shadows” cast members Lara Parker and Kathryn Leigh Scott accessed October 29, 2016.
House of Dark Shadows

***House of Dark Shadows*** () je američki horor film snimljen 1970. godine u režiji Dana Curtisa. Nastao je na temelju tada izuzetno popularne TV-serije *[[Dark Shadows]]* te se snimao paralelno sa njom. Radnja prikazuje kako vampir Barnabas Collins (čiji lik tumači Jonathan Frid) traži lijek za vampirizam kako bi se mogao oženiti sa ženu koja izgledom podsjeća na njegovu nekadašnju zaručnicu. Iako je zbog nešto eksplicitnijeg nasilja odbio dio fanova TV-serije, *House of Dark Shadows* je imao dovoljno uspjeha da se sljedeće godine snimi nastavak pod naslovom *[[Night of Dark Shadows]]*.

## Uloge
* Jonathan Frid ... Barnabas Collins
* Grayson Hall ... Dr. Julia Hoffman
* Kathryn Leigh Scott ... Maggie Evans
* Roger Davis ... Jeff Clark
* Nancy Barrett ... Carolyn Stoddard
* John Karlen ... Willie Loomis
* Thayer David ... Profesor T. Eliot Stokes
* Louis Edmonds ... Roger Collins
* Donald Briscoe ... Todd Blake
* David Henesy ... David Collins
* Dennis Patrick ... Šerif George Patterson
* Lisa Richards ... Daphne Budd
* Jerry Lacy ... Minister
* Barbara Cason ... Mrs. Sarah Johnson
* Paul Michael ... Starac
* Humbert Allen Astredo ... Dr. Forbes (naveden kao Humbert Astredo)
* Terry Crawford ... Bolničarka Shepherd
* Michael Stroka ... Nosač lijesa
* George DiCenzo ... Zamjenik
* Joan Bennett ... Elizabeth Collins Stoddard

## Izvori

## Vanjske veze
* DarkShadows.com
* Sleepy Hollow Cemetery
* 
*
Le Petit Soldat

***Le Petit Soldat*** () je francuski crno-bijeli igrani film snimljen u režiji Jean-Luc Godarda i premijerno prikazan početkom 1963. godine. Po žanru je mješavina špijunskog i ljubavnog filma, te se bavio tada aktualnom temom alžirskog rata za nezavisnost. Protagonist, koga tumači Michel Subor, je mladić koji je, ne želeći služiti vojni rok i sudjelovati u ratu, pobjegao u Švicarsku, ali koji na kraju pristaje surađivati sa francuskom obavještajnom službom i špijunirati aktiviste i simpatizere alžirskog pokreta za nezavisnost (FLN). Radnja prikazuje kako pri tom upozna i zaljubi se u FLN-ovu simpatizerku (čiji lik tumači Anna Karina).

*Le Petit Soldat* je snimljen 1960. godine, i nedugo nakon produkcije se Godard oženio za Karinuu. Francuske vlasti, međutim, nisu dozvolile njegovo prikazivanje dok je sukob trajao, pri čemu su najveći problem bile scene mučenja koje koriste obje zaraćene strane.

## Vanjske veze
*
* Review of DVD of ''Le Petit Soldat''
* Review of ''Le Petit Soldat''
Une visite

***Une visite*** () je francuski crno-bijeli kratki film snimljen 1954. godine u režiji Françoisa Truffauta. Radnja prikazuje kako stidljivi mladić dolazi u sobu jedne mlade žene sa djetetom, te kako je bez uspjeha pokušava impresionirati. *Une visite* predstavlja jedan od najopskurnijih naslova u Truffautovoj filmografiji, s obzirom da sam Truffaut sa njim nije bio zadovoljan, pa je nastojao spriječiti njegovo prikazivanje.

## Vanjske veze
*
Les Mistons

***Les Mistons*** ()) je francuski crno-bijeli kratki igrani film snimljen u režiji Françoisa Truffauta i premijerno prikazan 1958. godine. Radnja se događa na jugu Francuske, a protagonisti su petorica dječaka koji postanu opsjednuti lijepom djevojkom (koju u svojoj prvoj filmskoj ulozi tumači Bernadette Lafont), te odluče raznim psinama spriječiti da uživa u društvu svog dečka (koga tumači tadašnji Lafontin suprug Gérard Blain). *Les Mistons* je Truffaut često nazivao svojim "prvim pravim filmom''.

## Izvori

## Vanjse veze
* 
*
Une belle fille comme moi

***Une belle fille comme moi*** () je francuski igrani film snimljen 1972. godine u režiji Françoisa Truffauta. Po žanru je mješavina kriminalističkog filma i crne komedije, a temelji se na istoimenom romanu američkog književnika Henryja Farrella. Protagonistica, čiji lik tumači Bernadette Lafont je mlada žena koja je završila u zatvoru zbog ubistva ljubavnika. Radnja prikazuje kako je sociolog dolazi ispitati u svrhu naučnog rada, ali kako ga ona pri tome zavede i nagovori da počne tražiti dokaze njene nedužnosti za zločin.

## Uloge
* Bernadette Lafont : Camille Bliss
* Claude Brasseur : Mme. Murene
* Charles Denner : Arthur
* Guy Marchand :  Sam Golden
* André Dussollier : Stanislas Prévine
* Philippe Léotard : Clovis Bliss
* Anne Kreis : Hélène
* Danièle Girard : Florence Golden
* Gilberte Géniat : Isobel Bliss
* Michel Delahaye : Mme. Marchal
* Martine Ferrière : la secrétaire de la prison
* Annick Fougery : l'institutrice
* Jérôme Zucca : l'enfant cinéaste amateur
* Gaston Ouvrard : le vieux gardien de prison
* Jacob Weizbluth : Alphonse
* Marcel Berbert : le libraire

## Reference

## Vanjske veze
* 
* 
*
Della Scala

**Della Scala** (također poznati i kao **Scaligeri**, latinski *Scaligerus*) je talijanska dinastija čiji su članovi vladali Veronom od 1262. do 1387. godine.

## Historija
Porodica della Scala bila je ugledna i utjecajna u Veroni još od 11. vijeka. Osnivač te vladarske dinastije bio je Mastino I della Scala (umro 1277), koji je postao veronski Podesta (glavni sudac) ubrzo nakon poraza i smrti 1259. veronskog tiranina Ezzelina da Romana. Novi izbori 1262. za Signoriju donjeli su Mastinu dodatnu autoritativnu funkciju kapetana naroda (capitano del popolo). Naslijedio ga je 1277. brat Alberto (umro 1301), a njega njegov sin Bartolomeo (umro 1304), za njegove su vladavine (prema tradiciji) živjeli, voljeli se i umrli Romeo i Julija. Njega je Dante u raju Božanstvene komedije nazvao *Gran Lombardo*. Bartolomeov brat Can Francesco, zvan kao Cangrande I (umro 1329), bio je najzanačajnija ličnost porodice, poznat kao zaštitnik prognanog Dantea. Isprva je vladao Veronom zajedno s bratom Alboinom, pa su zajedno 1311. dobili titulu carskih vikara od svetorimskog cara Heinricha VII.

Kada je Alboin 28. oktobra 1311. umro, Cangrande I postao je jedini vladar i tad je započeo seriju uspješnih ratova protiv Vicenze (1312–1314) i Padove (1317–1318). Nakon tog je 1318. postao kapetan general gibelinske lige i proširio svoju vlast na Feltre i Belluno. Zenit njegove moći bila je 1327. kad je imenovan carski vikarom Mantove. Njegov nasljednik i nećak Mastino II (vladao zajedno s bratom Albertom II) pokušao je nastaviti ekspanzionističku politiku svog ujaka. Agresivnost mu se obila o glavu jer je njome izazvao rivalsku firentinsko-mletačku koaliciju, pa je izgubio saveznike i teritorije te mu je na kraju u rukama ostala jedino Verona s Vicenzom. Vladavina della Scale u Veroni konačno je došla kraju nakon kratkih uzastopnih vladavina Mastinovih sinova i unuka, perioda koji je završilo 1387. aneksijom grada od strane Viscontija, pod milanskim vojvodom Gianom Galeazzom Viscontijem.

## Povezano
* Verona

## Reference

## Vanjske veze

* ''Della Scala (Scalighieri) family'' 
* ''Della Scala family'' na portalu Encyclopædia Britannica
How Do I Love Thee?

***How Do I Love Thee?*** () je američki igrani film snimljen 1970. godine u režiji Michaela Gordona. Po žanru je mješavina drame i komedije, a protagonist, čiji lik tumači Jackie Gleason, je radnik čiji je sin (koga tumači Rick Lenz) postao profesor filozofije. Radnja prikazuje njihov odnos te kako se otac, kako bi sinu pomogao u karijeri, usprkos svojih ateističkih uvjerenja počinje moliti Bogu, te čak odlazi u Lourdes kako bi se iskupio za grijehe. *How Do I Love Thee?* je predstavljao promašaj i kod kritike i kod publike, a posebno je razočarana bila Maureen O'Hara, koja se zbog ovog filma vratila na ekran nakon petgodišnje pauze i poslije tvrdila da je imala neugodna iskustva na setu.

## Uloge
*Jackie Gleason ... Stanley Waltz
*Maureen O'Hara ... Elsie Waltz
*Shelley Winters ... Lena Mervin
*Rosemary Forsyth ... Marion Waltz
*Rick Lenz ... Tom Waltz
*Jeffrey Orloff ... student koji na kampusu nosi TKE majicu

## Izvori

## Vanjske veze
*
The Traveling Executioner

***The Traveling Eexcutioner*** () je američki igrani film snimljen 1970. godine u režiji Jacka Smighta. Po žanru je mješavina drame i crne komedije, a naslovni lik, koji tumači Stacy Keach, je krvnik koji 1918. godine sa pokretnom električnom stolicom putuje po američkom Jugu kako bi po potrebi vršio pogubljenja. Radnja prikazuje probleme koji nastanu kada se ispostavi da je jedan od njegovih "klijenata" lijepa žena (čiji lik tumači Marianna Hill) u koju se zaljubi, te smišlja komplicirani plan kako bi fingirao njenu smrt.

## Uloge
*Stacy Keach ... Jonas Candide
*Marianna Hill ... Gundred Herzallerliebst
*Bud Cort ... Jimmy
*Graham Jarvis ... Doc Prittle
*James Sloyan ... Piquant
*M. Emmet Walsh ... Upravnik Brodski
*John Bottoms ... Advokat
*Ford Rainey ... Stanley Mae
*James Greene ... Gravey Combs
*Sam Reese ... Svećenik
*Stefan Gierasch ... Willy Herzallerliebst
*Logan Ramsey ... La Follette
*Charles Tyner ... Virgil
*William Mims ... Lynn
*Val Avery ... Jake
*Walt Barnes ... Šerif
*Charlie Briggs ... Zak
*Paul Gauntt ... Jeremy
*Claire Brennen ... Prolaznica (nenavedena na špici)
*Martine Fraser ... Drugo dijete (nenavedena na špici)
*Tony Fraser ... Prvo dijete (nenaveden na špici)
*Katherine MacGregor ... Alice Thorn (nenavedena na špici)
*Pat Patterson ... Roscoe (nenaveden na špici)
*Lorna Thayer ... Madam (nenavedena na špici)

## Vanjske veze
*
Cover Me Babe

***Cover Me Babe*** () je američki igrani film snimljen 1970. godine u režiji Noela Blacka. Po žanru je drama, a protagonist, kojeg tumači Robert Forster, je mladi sineast koji je dobio ugovor o angažmanu od strane velikog hollywoodskog studija. Radnja prikazuje kako se on odbija podvrći volji svojih poslodavaca te inzistira na tome da snimi beskompromisni art film. *Cover Me Babe* je doživio komercijalni neuspjeh.

## Uloge
* Robert Forster ... Tony
* Sondra Locke ... Melisse
* Ken Kercheval ... Jerry
* Sam Waterston ... Cameraman
* Jeff Corey ... Paul
* Susanne Benton ... Sybil
* Robert Fields ... Will

## Vanjske veze
*
*
L'Argent de poche

***L'Argent de poche*** () je francuski igrani film snimljen 1976. godine u režiji Françoisa Truffauta. Radnja je smještena u grad Thiers i prati grupu od nekoliko dječaka i djevojčica. Film u kome nije postojao čvrst zaplet je postigao izuzetan komercijalni uspjeh, iako će kasnije postati jedan od manje poznatih ostvarenja Truffautove filmografije.

## Uloge

Većinu uloga su tumačili ne-profesionalni glumci.

Children
* Philippe Goldmann - Julien
* Bruno Staab - Bruno
* Geory Desmouceaux - Patrick
* Laurent Devlaeminck - Laurent
* Sylvie Grezel - Sylvie
* Pascale Bruchon - Martine
* Claudio Deluca - Mathieu
* Franck Deluca - Frank
* Sebastien Marc - Oscar
* Richard Golfier - Richard

Odrasli
* Nicole Félix - Grégoryjeva majka (kao Nicole Felix)
* Chantal Mercier - Chantal Petit, učiteljica
* Jean-François Stévenin - Jean-François Richet, učitelj
* Virginie Thévenet - Lydie Richet
* Tania Torrens - Nadine Riffle, frizerka
* René Barnerias - Monsieur Desmouceaux, Patrickov otac
* Katy Carayon - Sylviena majka
* Jean-Marie Carayon - Policijski inspektor, Sylvien otac
* Annie Chevaldonne - Bolničarka
* Francis Devlaeminck - Monsieur Riffle, frizer, Laurentov otac
* Michel Dissart - Monsieur Lomay, policajac
* Michele Heyraud - Madame Deluca
* Paul Heyraud - Monsieur Deluca
* Jeanne Lobre - Julienova baka (kao Jane Lobre)
* Vincent Touly - Concierge

## Reference

## Vanjske veze
* 
*
L'Homme qui aimait les femmes

***L'Homme qui aimait les femmes*** () je francuski igrani film snimljen 1977. godine u režiji Françoisa Truffauta. Po žanru je drama, a protagonist, čiji lik tumači Charles Denner, je 41-godišnji inženjer na čijem se pogrebu okuplja nekoliko žena. Radnja u flashbackovima, služeći se naracijom kroz protagonistov neobjavljeni autobiografski roman prikazuje njegov život.

Scenarij za *L'Homme qui aimait les femmes* je Truffaut u vrijeme pauze snimanja velikog hollywoodskog hita *[[Bliski susreti treće vrste]]*. Film je doživio relativno solidan uspjeh, te je 1983. dobio istoimeni hollywoodski remake sa Burtom Reynoldsom u glavnoj ulozi.

## Uloge
* Charles Denner - Bertrand Morane
* Brigitte Fossey - Geneviève Bigey
* Nelly Borgeaud - Delphine Grezel
* Geneviève Fontanel - Hélène
* Leslie Caron - Véra
* Nathalie Baye - Martine Desdoits
* Valérie Bonnier - Fabienne
* Jean Dasté - Docteur Bicard
* François Truffaut - Čovjek na pogrebu (nenaveden na špici)

## Reference

## Vanjske veze
*
Le Dernier Métro

***Le Dernier Métro*** () je francuski igrani film snimljen 1980. godine u režiji Françoisa Truffauta, poznat kao jedno od najuspješnijih ostvarenja njegove filmografije.

Po žanru je kostimirana drama, a radnja se događa u Parizu za vrijeme njemačke okupacije u Drugom svjetskom ratu. Protagonisti su glumci i osoblje jednog malog teatra na Montmartreu koji sa jedne strane nastoje pružiti svojim sugrađanima zabavu i bijeg od nestašica i ratnih nedaća, ali sa druge strane žele očuvati svoj moralni intergritet pred cenzurom i institucionalnim antisemitizmom. Film, koji je dijelom bio inspiriran ratnim iskustvima članova njegove porodice, je bio velikim dijelom zamišljen za glumicu Catherine Deneuve, koji je Truffaut napisao upravo za nju; Gérard Depardieu, tada najveća francuska glumačka zvijezda, ispočetka nije htio prihvatiti svoju ulogu, jer mu se nije sviđao Truffautov stil, ali je na kraju pristao. Snimanje su obilježili strahoviti problemi vezani uz nesreće koje su se događale na setu. Usprkos njih, film je dovršen na vrijeme te je nakon premijere trijumfirao i kod kritike, i kod publike, postavši najgledaniji film u Truffautovoj karijeri. Uspjeh je potvrđen i na dodjeli Cesara, kada je *Le Dernier Métro* osvojio čak deset nagrada.

## Uloge

*Catherine Deneuve : Marion Steiner
*Gérard Depardieu : Bernard Granger
*Jean Poiret : Jean-Loup Cottins
*Andréa Ferréol : Arlette Guillaume
*Paulette Dubost : Germaine Fabre
*Jean-Louis Richard : Daxiat
*Maurice Risch : Raymond Boursier
*Sabine Haudepin : Nadine Marsac
*Heinz Bennent : Lucas Steiner
*Christian Baltauss : remplaçant de Bernard
*Pierre Belot : réceptionniste
*René Dupré : Valentin
*Aude Loring
*Alain Tasma : Marc
*Rose Thierry : mère de Jacquot / Concierge
*Jacob Weizbluth : Rosen
*Jean-Pierre Klein : Christian Leglise
*Rénata : Greta Borg
*Marcel Berbert : Merlin
*Hénia Ziv : Yvonne, la femme de chambre
*László Szabó : lieutenant Bergen
*Martine Simonet : Martine, la voleuse
*Jean-José Richer : René Bernardini
*Jessica Zucman : Rosette Goldstern
*Richard Bohringer : officier de la Gestapo
*Franck Pasquier : Jacquot

## Izvori

## Vanjske veze

* 
* 
* Ulrich Bach: The Visual Representation of the German Occupation in France: François Truffaut's *The Last Metro* (1980) https://www.academia.edu/389252/The_Visual_Representation_of_the_German_Occupation_in_France_Francois_Truffauts_The_Last_Metro_1980_
*''Truffaut’s Changing Times: The Last Metro'' an essay by Armond White at the Criterion Collection
La Femme d'à côté

***La Femme d'à côté*** () je francuski igrani film snimljen 1981. godine u režiji Françoisa Truffauta. Po žanru je drama, a protagonist, čiji lik tumači Gerard Depardieu je sretno oženjeni muškarac kojem jednog dana susjedom postaje udana žena (čiji lik tumači Fanny Ardant) sa kojom je u prošlosti imao kratku, stratstvenu ali nesretno završenu ljubavnu vezu. Radnja prikazuje kako njih oboje ispočetka nastoje očuvati svoje porodice, ali se sve teže mogu othrvati ponovno probuđenoj strasti, a što će na kraju imati tragične posljedice.

## Uloge
* Gérard Depardieu : Bernard Coudray
* Fanny Ardant : Mathilde Bauchard
* Henri Garcin : Philippe Bauchard
* Michèle Baumgartner : Arlette Coudray
* Véronique Silver : Madame Jouve
* Roger Van Hool : Roland Duguet
* Philippe Morier-Genoud : Le psychanalyste
* Olivier Becquaert : Le petit Thomas
* Nicole Vauthier
* Muriel Combe
* Roland Thénot : L'agent immobilier
   
## Vanjske veze
* 
* 
* ''La Femme d'à côté'' sur Unifrance
La Chambre verte

***La Chambre verte*** () je francuski igrani film snimljen 1978. godine u režiji Françoisa Truffauta. Po žanru je drama, a temelji se na nekoliko priča američkog književnika Henryja Jamesa. Protagonist, koga tumači sam Truffaut, je novinar u jednom francuskom gradiću 1920-ih. Radnja prikazuje kako nakon smrti supruge njoj počne graditi svojevrsni oltar, a potom isto počinje činiti i za svoje umrle prijatelje.

## Uloge
* François Truffaut : Julien Davenne
* Nathalie Baye : Cecilia Mandel
* Jean Dasté : Bernard Humbert
* Patrick Maléon : Georges
* Jeanne Lobre : Mme. Rambaud
* Antoine Vitez : secrétaire de l'évêque
* Jean-Pierre Moulin : Gerard Mazet
* Serge Rousseau : Paul Massigny
* Jean-Pierre Ducos : Prêtre dans la chambre mortuaire
* Annie Miller : Geneviève Mazet
* Nathan Miller : le fils de Geneviève Mazet

## Reference

## Vanjske veze
* 
*
L'Amour en fuite

***L'Amour en fuite*** () je francuski igrani film snimljen 1979. godine. Po žanru je mješavina drame i komedije, a predstavlja nastavak Truffautovog filma *[[Domicile conjugal]]*, odnosno peti i posljednji dio ciklusa o Truffautovom alter egu Antoineu Donelu. U njemu Jean-Pierre Léaud ponavlja Leaudeovu ulogu, a radnja prikazuje kako sa suprugom Christine (čiji lik tumači Claude Jade) sklapa prvi sporazumni razvod u Francuskoj, izazvavši veliku pažnju javnosti. *L'Amour en fuite* sadrži brojne flashbackove, odnosno scene iz ranija četiri filma, kao i reference na još nekoliko prethodnih naslova iz Truffautove filmografije. Za film je napisana istoimena pjesma koja je postala hit u Francuskoj.

## Uloge
* Jean-Pierre Léaud ... Antoine Doinel
* Claude Jade ... Christine Doinel
* Marie-France Pisier ... Colette
* Dorothée ... Sabine Barnerias
* Dani ... Liliane
* Daniel Mesguich ... Xavier Barnerias
* Julien Bertheau ... Monsieur Lucien
* Jean-Pierre Ducos ... Christinein advokat
* Marie Henriau ... Sudac
* Rosy Varte ... Coletteina majka
* Julien Dubois ... Alphonse Doinel
* Pierre Dios ... M. Renard
* Alain Ollivier ... sudac u Aixu
* Monique Dury ... Mme. Ida
* Emmanuel Clot ... prijatelj u štampariji

## Vanjske veze
* 
* 
* 
* ''L'Amour en fuite''  sur fan-de-cinema.com
*  Photos sur film-history.com
François Truffaut : Portraits volés

***François Truffaut : Portraits volés*** () je francuski dokumentarni film snimljen u režiji Sergea Toubiane i Michela Pascala te premijerno prikazan 1993. godine. Posvećen je znamenitom francuskom sineastu Françoisu Truffautu te pokušava rekonstruirati njegov život kroz razgovore sa članovima porodice, suprugama, ljubavnicama, prijateljima, glumcima i glumcima te drugim sineastima sa kojima je surađivao.

## Nastupaju
* Fanny Ardant
* Olivier Assayas
* Alexandre Astruc
* Jean Aurel
* Nathalie Baye
* Janine Bazin
* Marcel Berbert
* Claude Chabrol
* Yann Dedet
* Gérard Depardieu
* Albert Duchesne
* Claude de Givray
* Jean Gruault
* Annette Insdorf
* Robert Lachenay
* Monique Lucas
* Claude Miller
* Madeleine Morgenstern
* Marcel Ophuls
* Marie-France Pisier
* Jean-Louis Richard
* Éric Rohmer
* Liliane Siegel
* Bertrand Tavernier
* Éva Truffaut
* Laura Truffaut

## Vanjske veze
*
Vivement dimanche !

***Vivement dimanche !*** () je francuski igrani film snimljen 1983. godine u režiji Françoisa Truffauta kome je to bilo posljednje ostvarenje u filmografiji. Po žanru je kriminalistička komedija, a temelji se na romanu *The Long Saturday Night* američkog pisca Charlesa Williamsa. Radnja prikazuje kako agent za prodaju nekretnina (čiji lik tumači Jean-Louis Trintignant) bude optužen za ubistvo poslovnog čovjeka. Protagonistica, čiji lik tumači Fanny Ardant, je njegova sekretarica, koja potajno zaljubljena u njega, odlučuje pokrenuti vlastitu istragu kako bi ga oslobodila optužbe. Truffaut je film zamislio kao svojevrsnu posvetu britanskom sineastu Alfredu Hitchcocku koga je bio izuzetno cijenio.

## Uloge
* Fanny Ardant : Barbara Becker
* Jean-Louis Trintignant : Julien Vercel
* Jean-Pierre Kalfon : Le prêtre Massoulier
* Philippe Laudenbach : Maître Clément avocat
* Philippe Morier-Genoud : Le commissaire Santelli
* Xavier Saint-Macary : Bertrand Fabre
* Jean-Louis Richard : « Louison »
* Caroline Sihol : Marie-Christine Vercel
* Anik Belaubre : Paula Delbecq
* Yann Dedet : Visage d'ange
* Nicole Félix : La prostituée défigurée
* Georges Koulouris : Lablache
* Pascale Pellegrin : Candidate au secrétariat
* Roland Thénot : Jambreau
* Pierre Gare : L'inspecteur Poivert

## Reference

## Vanjske veze
* 
*
La Petite Voleuse

***La Petite Voleuse*** () je francuski igrani film snimljen 1988. godine u režiji Claudea Millera. Predstavlja kombinaciju drame i komedije, a temelji se na nedovršenom scenariju kojeg je François Truffaut započeo neposredno prije svoje smrti četiri godine ranije. Protagonistica, čiji lik tumači Charlotte Gainsbourg, je 16-godišnja djevojka koja krajem 1940-ih odrasta bez roditelja na jugu Francuske te se protiv siromaštva nastoji boriti upuštanjem u sitne krađe.

## Vanjske veze
* 
*
Stojan Ćelić

**Stojan Ćelić**,  (1925. Bosanski Novi/Novi Grad – 1992. Beograd), bio je likovni umjetnik.

Sa porodicom se preselio u Beograd 1937. godine. Tokom 1942. godine pohađao je časove crtanja u školi Mladena Josića. Akademiju (danas Fakultet) likovnih umetnosti u Beogradu je upisao 1943. godine, u klasi Nedeljka Gvozdenovića. Diplomirao je 1951. odine,a postdiplomske studije je završio 1953. godine. Naredne godine je izabran za asistenta na pomenutom fakultetu, a zatim (1957) za docenta. U periodu od 1971. do 1973. godine bio je dekan na Fakultetu likovnih umetnosti. Od 1956. do 1960. godine bio je sekretar Saveza likovnih umjetnika Jugoslavije. U periodu od 1965. do 1970. godine bio je glavni i odgovorni urednik časopisa "Umetnost". Za redovnog član SANU izabran je 1978. godine.
 
Izlagao je u zemlji i inostranstvu. Prvu samostalnu izložbu je imao 1954. godine. 

## Umjetnički rad
Ako se izuzmu kratkotrajna slikanja portreta, motiv prostora je osnovna slikarska tema cjelokupnog stvaralaštvo Stojana Ćelića i to u rasponu od slikanja konkretnog predjela do njegove postepene sublimacije i pretakanja u apstraktne kompozicije. Osim slikarstvom i grafikom, bavio se tapiserijom, mozaikom.

Legat Stojana Ćeliča u Novom Gradu proglašen je za  nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik na sjednici održanoj od 15. do 21. marta  2005. godine u Sarajevu. Nacionalni spomenik čini 41 umjetničko djelo: četiri ulja na platnu, šest crteža, trideset jedna grafika. Smješten je od 1988. godine, u Kulturno–obrazovnom centru u Novom Gradu (BiH),  u Karađorđevoj ulici broj 71.

Autor je nekoliko monografija kao što su: “Nedeljko Gvozdenović” i “Marko Čelebanović”. autor je mnogobrojnih tekstova o likovnoj umjetnosti, te knjiga “Između sveta i slike” ( 1981) i “Sudbina skulpture” ( 1994). Bavio se i  likovnom kritikom.
## Priznanja
* Oktobarska nagrada za grafiku, 1958
* Sedmomajska nagrada za slikarstvo, 1960
* Nagrada "Politike" za samostalnu izložbu u Salonu Muzeja savremene umetnosti, 1969.
* Oktobarska nagrada za slikarstvo, 1972.
* Plaketa grada Beograda 1944-1948. za rad i doprinos u razvoju Beograda, 1984.
* Orden rada sa crvenom zastavom, 1988.
* Nagrada AVNOJ-a, 1989.

## Reference

## Literatura
* Irina Subotić - Snoviđenja iz stvarnosti. Stojan Ćelić, Beograd, 1996, 9-101.
* Ivana Simeonović - Umetničko delo kao dokaz o vrhunskoj ljudskoj kreativnoj moći. Stojan Ćelić, Beograd, 1996, 107-166.
* Sonja Ćirić - Jedan vek grafike: kultura, suština, vreme, "Vreme" broj 673, Beograd,  23.11. 2003. 
* Sava Ristanović - Stojan Ćelić – grafike, crteži, pasteli, Katalog izložbe, Gradska galerija Užice, Užice, 2004.
* Olivera Vukotić -  Rani radovi-izložba «Decembarska grupa», Galerija Zepter, Dnevnik, 12.1.2004, Novi sad, 2004.
* Miodrag B. Protić - Slikarstvo i vajarstvo 20. veka – Druga epoha – slikarstvo posle 1950. godine, Beograd, 2003, www.rastko.org.yu.

## Vanjske veze

* Biografija na sajtu SANU
* Djela Stojana Ćelića
Fernando Reinares

**Fernando Reinares** (rođen u Logroñu 1960. godine) je španski je specijalista u izučavanju terorizma sa posebnim fokusom na proces radikalizacije. Profesor je političkih nauka i sigurnosnih studija na Univerzitetu kralja Juana Carlosa u Madridu. Posle napada u Madridu 2004. godine Reinares je postao viši savetnik u Ministarstu unutarnjih poslova gde je radio na prilagodbi nacionalnih sigurnosnih struktura izazovima međunarodnog terorizma čiji su izvori dolazili ili su bili deo širih mreža van španskih granica.
The Great White Hope (drama)

***The Great White Hope*** () je drama američkog književnika Howarda Sacklera premijerno izvedena 1967. godine. Inspirirana je stvarnim događajima, odnosno biografijom Jacka Johnsona, boksača koji je postao prvi crni prvak svijeta u teškoj kategoriji, ali i izazvao reakciju rasista koji su mu zamjerali brak sa bijelom ženom. Protagonist je njegov alter ego po imenu Jack Jefferson koji 1910-ih uživa uspjeh, ali protiv sebe okrene javnost i prijatelje kada započne ljubavnu vezu sa bjelkinjom Eleanor Bachman. Drama, prvotno prikazana u Washingtonu sa Jamesom Earlom Jonesom i Jane Alexander u glavnim ulogama, je 1968. prikazana na Broadwayu te je sa svojom socijalnom angažiranošću, odnosno temom međurasnih odnosa, osvojila publiku i niz prestižnih nagrada. Godine 1971. je snimljena istoimena filmska verzija u kojoj su Jones i Alexander ponovili svoje uloge.

## Vanjske veze
* 
* 
*
Jack Johnson (bokser)

**John Arthur Johnson**, poznat i kao **Jack Johnson** (Galveston, 31. ožujka 1878. - Franklinton, 20. lipnja 1946.), američki boksač teške kategorije i prvi afroamerički svjetski prvak u teškoj kategoriji. Poznat pod nadimkom **Galvestonski div**, prema teksaškom gradiću iz kojeg je poniknuo, više od dva desetljeća bio je u samom vrhu teške kategorije, ostvarivši za karijere 80 pobjeda, 45 od kojih je ostvario nokautom.

Pod pritiskom rasističkih zakona Jima Crowa, bio je metom progona za cijeloga života, posebice zbog snažnog zalaganja za desegregaciju tj. rasnu jednakost. Pritvoren na temelju lažnih optužbi za širenje nasilja, uspio je pobjeći iz zatvora i vratiti se boksu, nastavivši se boriti na visokoj razini. Tako je njegova borba s Jamesom Jacksonom Jeffriesom svojedobno prozivana »Borbom stoljeća«, a slavu je stekao i snimanjem svojih borbi, među kojima je ona s Jeffriesom 2006. uvrštena u Nacionalni filmski registar kao snimka od povijesnog značaja.

Poginuo je u prometnoj nesreći u Sjevernoj Karolini te je pokopan na groblju Graceland u Chicagu. Posmrtno je uvršten u Boksačku kuću slavnih 1993. godine. Američki predsjednik Donald Trump poništio je 2018. valjanost sudske presude te uputio javnu ispriku obitelji u ime američke nacije.

O Johnsonovu utjecaju u američkoj javnosti za svoga vremena najbolje govori činjenica kako je upravo u njemu Muhammad Ali pronašao svoj boksački uzor, a o njegovu osobnu životu i karijeri redovito su izvještavali i europski i svjetski mediji. U raznim je izborima uvrštavan na popise najvećih Afroamerikanaca 20. stoljeća. U rodnom Galvestonu posvećen mu je 2012. gradski park, u kojem je postavljen i njegov brončani kip u prirodnoj veličini.

## Literatura
* Chalk, Ocania. *Pioneers of Black Sport*. New York: Dodd, Mead, 1975.
* Gates, Henry Louis; West, Cornel. *The African-American Century: How Black Americans have shaped our Country*. New York: The Free Press, 2000.
* Runstedtler, Theresa. *Jack Johnson, Rebel Sojourner: Boxing in the Shadow of the Global Color Line*. Berkeley: University of California Press, 2012.

## Vanjske veze
* Poznati Teksašani: Jack Johnson famoustexans.com
* Prošireni životopis marcusgarvey.com
Lav Tolstoj (film, 1984)

***Lav Tolstoj*** () je sovjetsko-čehoslovački biografski film snimljen 1984. godine u režiji Sergeja Gerasimova. Protagonist, čiji lik tumači sam Gerasimov, je znameniti ruski pisac Lav Tolstoj, a radnja prikazuje posljednje dvije godine Tolstojevog života. Film je prikazan na Festivalu u Karloyvm Varyma gdje je osvojio Kristalni globus.

## Povezano
**[[The Last Station]]*

## Vanjske veze
* 
* 
* Лев Толстой, библиография, тексты произведений.